
    ประกาศองค์การบริหารส่วนตำบลท่าดี
เรื่อง  การขอรับและยื่นแบบเพื่อชำระภาษีโรงเรือนและที่ดิน ภาษีบำรุงท้องที่ และภาษีป้าย ประจำปี 2562
...........................................


ด้วยถึงกำหนดระยะเวลาที่เจ้าของทรัพย์สิน ผู้ครอบครองทรัพย์สิน หรือผู้มีหน้าที่ชำระภาษีโรงเรือนและที่ดิน ภาษีบำรุงท้องที่ ภาษีป้าย ซึ่งมีหรือครอบครองทรัพย์สินอันได้แก่ โรงเรือนหรือสิ่งปลูกสร้างอย่างอื่น ๆ กับที่ดินที่ใช้ประโยชน์ต่อเนื่องไปกับโรงเรือนหรือสิ่งปลูกสร้างนั้น ที่ดิน และป้าย ซึ่งตั้งอยู่ในเขตองค์การบริหารส่วนตำบลท่าดี อำเภอลานสกา จังหวัดนครศรีธรรมราช จะต้องยื่นแบบแสดงรายการแห่งทรัพย์สินนั้นเพื่อชำระภาษีประจำปี พ.ศ. 2562


ฉะนั้น องค์การบริหารส่วนตำบลท่าดีจึงขอแจ้งระยะเวลา สถานที่ การขอรับ-ยื่นแบบและชำระภาษี ดังนี้
1. ระยะเวลาการขอรับ – ยื่นแบบ และการชำระภาษี
1.1 การขอรับแบบพิมพ์แจ้งรายการทรัพย์สินภาษีโรงเรือนและที่ดิน (ภ.ร.ด 2) ขอรับและยื่น
แบบได้ภายในเดือนมกราคม – กุมภาพันธ์ 2562 (ตาม พ.ร.บ ภาษีโรงเรือนและที่ดิน พุทธศักราช 2475 แก้ไขเพิ่มเติม (ฉบับที่ 5) พ.ศ. 2543 มาตรา 19
1.2 การขอรับแบบแสดงรายการที่ดินเพื่อชำระภาษีบำรุงท้องที่ (ภ.บ.ท.5) ภายในเดือน
มกราคม 2562 (ตาม พ.ร.บ ภาษีบำรุงท้องที่ พ.ศ. 2508 มาตรา 24, 29 และ 30) การชำระภาษีภายในเดือนมกราคม – เมษายน 2562 (ตาม พ.ร.บ ภาษีบำรุงท้องที่ พ.ศ. 2508  แก้ไขเพิ่มเติม (ฉบับที่ 3) มาตรา 35 และกรณีมีการเปลี่ยนแปลงกรรมสิทธ์หรือเปลี่ยนแปลงการทำประโยชน์ ภายใน 30 วัน นับถัดจากวันที่มีการเปลี่ยนแปลง (ตาม พ.ร.บ ภาษีบำรุงท้องที่ พ.ศ. 2508 มาตรา 31) 
1.3 การขอรับแบบแสดงรายการเพื่อชำระภาษีป้าย (ภ.ป 1) ขอรับและยื่นแบบได้ภายในเดือน
มกราคม – มีนาคม 2562 (ตาม พ.ร.บ ภาษีป้าย พ.ศ. 2510 แก้ไขเพิ่มเติม (ฉบับที่ 2) พ.ศ. 2534 มาตรา 12)
2. สถานที่ขอรับ – ยื่นแบบและชำระภาษี
ณ งานจัดเก็บรายได้ กองคลัง องค์การบริหารส่วนตำบลท่าดี ในวันเวลาราชการไม่เว้นช่วงพัก
กลางวัน 


อนึ่ง การยื่นแบบแสดงรายการทรัพย์สินเพื่อชำระภาษีแต่ไม่ชำระภาษีภายในกำหนดดังกล่าวข้างต้น ท่านจะต้องเสียเงินเพิ่มตามที่กำหนดไว้ในพระราชบัญญัติของภาษีนั้น ๆ


จึงประกาศมาให้ทราบโดยทั่วกัน



ประกาศ ณ  วันที่   13  พฤศจิกายน พ.ศ. 2561

                    (นายปรารถนา  พจน์จำเนียร)
                                                          นายกองค์การบริหารส่วนตำบลท่าดี
